Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 518

2. Népi hangszer — hangszeres népzene A jelölt: — rendelkezzen átfogó ismeretekkel a népi hangszerek történetéről, részletesen is ismerje saját hangszere(i)t, valamint helyét (helyüket) a magyar néphagyományban, illetve általában a népzenében, — ismerje a hangszerek osztályozási módját, tudja elhelyezni a magyar népi hangszereket e rendszerben, — legyen általánosan tájékozott a népi hangszerek előfordulásáról a klasszikus zenében, — rendelkezzen átfogó ismeretekkel a hangszeres magyar népzene főbb stílusairól és az előadásmódokról, — legyen tisztában a hangszerek területi hovatartozásával a magyar népzenei dialektusterületen belül, 2001/87. szám — ismerje a néphagyomány kiemelkedő hangszerjátékosait és hangszerkészítőit, — az elméletben tanultakat tudja alkalmazni saját hangszerén: legyen képes tiszta, stílusos, technikailag megfelelő hangszerjátékra, — legyen tisztában a magyar népi hangszertársulások, valamint a többszólamúság fogalmával, s ezt a tudást kamatoztassa saját műsora készítésénél, — legyen képes kottáról transzponálva játszani (a műsorához is felhasználható), hangszeres dallamokat önállóan hangfelvételről lekottázni, — a hangszer és a zenei anyag természetének megfelelően (stílusosan) improvizálni, — manuálisan is legyen képes minimális hangszerjavítás elvégzésére (tudjon egy egyszerűbb chordofon hangszert újrahúrozni, hangszeréhez pengetőt készíteni, nádat faragni stb.).

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes